นายกรัฐมนตรีอวยพรให้ทุกคนมีความสุข สุขภาพแข็งแรง ดำรงตนอยู่ในศีลธรรม มีความบริสุทธิ์สะอาดทั้งร่างกายและจิตใจช่วงเทศกาลกินเจ
นายกรัฐมนตรีอวยพรให้ทุกคนมีความสุข สุขภาพแข็งแรง ดำรงตนอยู่ในศีลธรรม มีความบริสุทธิ์สะอาดทั้งร่างกายและจิตใจช่วงเทศกาลกินเจพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงช่วงเทศกาลถือศีลกินเจ ประจำปี 2562 ระหว่างวันที่ ?29 กันยายน – 7 ตุลาคม 2562 ว่า เป็นกิจกรรมที่สร้างบุญ สร้างกุศล จึงขอเชิญชวนให้ประชาชนร่วมรักษาศีล เจริญภาวนา ปฏิบัติตามหลักธรรมทางศาสนาตามวิถีปฏิบัติที่ดีงามและที่สำคัญร่วมกันทำความดีด้วยหัวใจ ซึ่งช่วงเทศกาลดังกล่าว คงไม่ใช่เพียงการไม่กินเนื้อสัตว์ แต่ต้องดำรงตนอยู่ในศีลธรรมอันดีงาม มีความบริสุทธิ์สะอาด งดงามทั้งกาย วาจา ใจโดยการถือศีลกินเจ เป็นสิริมงคลแก่ตนเอง จึงขอเชิญชวนพี่น้องประชาชนมาช่วยกันทำเพื่อตัวเอง ชำระร่างกายและจิตใจด้วยการกินเจ ขอความร่วมมือพ่อค้าแม่ค้า ช่วยกันรักษาคุณภาพสินค้า ทั้งผัก ผลไม้ และอาหารปรุงสำเร็จ ให้ราคาเป็นตามกลไกตลาดตามปกติ อย่าขึ้นราคาในช่วงดังกล่าวและขอให้ทุกคนมีความสุข สุขภาพแข็งแรง